ส่วนที่ 1

1. ข้อมูลสรุป

1.1 ลักษณะการประกอบธุรกิจของบริษัท

บริษัท แพรนด้า จิวเวลรี่ จำกัด (มหาชน) (“PRANDA”) ก่อตั้งขึ้นเมื่อปี พ.ศ. 2516
ในนามของบริษัท แพรนด้า ดีไซน์ จำกัด ต่อมาได้จัดตั้งบริษัท แพรนด้า จิวเวลรี่ จำกัด
ขึ้นอย่างเป็นทางการเมื่อวันที่ 27 เมษายน 2527
และได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยเมื่อวันที่ 6 กรกฎาคม 2533
ซึ่งได้แปรสภาพเป็นบริษัทมหาชนจำกัด เมื่อวันที่ 3 มิถุนายน 2537 ปัจจุบันบริษัทฯมีทุนจดทะเบียน
400 ล้านบาท เป็นทุนที่ออกและชำระแล้ว 319.92 ล้านบาท โดยมีที่ตั้งสำนักงานใหญ่ที่ 28
ซอยบางนา-ตราด 28 แขวงบางนา เขตบางนา กรุงเทพมหานคร
(สำนักทะเบียนท้องถิ่นเขตบางนาได้แจ้งเปลี่ยนเลขที่ตั้งจากเดิม 333 หมู่ 11 ซอยรุ่งแสง เมื่อวันที่
3 ตุลาคม 2548)

บริษัทฯ ดำเนินธุรกิจเป็นผู้ผลิตและจัดจำหน่ายเครื่องประดับอัญมณีแท้เป็นหลัก
โดยมีกลุ่มลูกค้าเป้าหมายกระจายตามภูมิภาคที่สำคัญของโลก อันได้แก่ ตลาดอเมริกาเหนือ
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

บริษัทฯ กำหนดวิสัยทัศน์ที่จะเป็น “ผู้ผลิตสินค้าจำนวนมากชิ้นระดับโลกให้กับตราสินค้าชั้นนำ”
ซึ่งได้วางรากฐานที่มั่นคงไว้รองรับกับวิสัยทัศน์ดังกล่าว
โดยพิจารณาได้จากโครงสร้างการบริหารที่สมดุลซึ่งประกอบด้วยฐานการผลิตเครื่องประดับอัญมณีที่ประหยัดขนาดการผลิต
(Economies of Scale) 5 โรงงานใน 4 ประเทศ ได้แก่ ไทย อินโดนีเซีย เวียดนาม และ
จีน ทำให้มีกำลังการผลิต 6.72 ล้านชิ้นต่อปี พร้อมทั้งการออกแบบเครื่องประดับ
อัญมณีที่ทันสมัยโดยบริษัทมีศูนย์พัฒนารูปแบบสินค้าของตนเอง (Design Development Center)
และต่อเนื่องถึงการจัดจำหน่ายสินค้าเครื่องประดับอัญมณีผ่านบริษัทย่อยของตนเอง (Distribution
base) ซึ่งกระจายตามภูมิภาคที่สำคัญของโลก สิ่งสำคัญอีกประการหนึ่ง
บริษัทฯดำเนินธุรกิจโดยยึดหลักการส่งเสริมและคำนึงถึงสังคมและสิ่งแวดล้อม นอกจากนี้บริษัทฯ
ยังคงได้รับการส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตเครื่องประดับอัญมณีเพื่อการส่งออกที่ทำด้วยเนื้อเงินและทองคำ
ซึ่งได้รับสิทธิประโยชน์ยกเว้นภาษีเงินได้นิติบุคคลเป็นระยะเวลา 8 ปี
ปัจจุบันใช้สิทธิประโยชน์ไปแล้ว 3 ปี นอกจากนี้บริษัทฯ
ยังได้รับสิทธิประโยชน์เพิ่มเติมโดยได้รับการลดหย่อนภาษีเงินได้นิติบุคคลร้อยละ 50 ต่อไปอีก 5
ปีนับจากวันสิ้นสุดการได้รับสิทธิยกเว้นภาษีเงินได้นิติบุคคล

[]อีกทั้งบริษัทฯ ได้พัฒนาตราสินค้าของตนเองซึ่งจัดจำหน่ายโดยบริษัทย่อยคือ บจก.พรีม่าโกลด์
อินเตอร์เนชั่นแนล ซึ่งประกอบด้วยตราสินค้า และ

[] และขายผ่านช่องทางการจัดจำหน่ายในประเทศถึง 48 แห่ง และต่างประเทศถึง 35 แห่ง
รวมมีช่องทางการจัดจำหน่ายทั้งสิ้น 83 แห่ง

จากการเปิดเขตการค้าเสรีระหว่างประเทศในระดับทวิภาคีซึ่งดำเนินการและมีผลในทางปฏิบัติแล้วในบางประเทศจะเป็นผลให้เกิดการแข่งขันทางการค้าอย่างรุนแรงขึ้นอย่างหลีกเลี่ยงมิได้
โดยสามารถแบ่งการแข่งขันของอุตสาหกรรมเครื่องประดับอัญมณีระหว่างประเทศออกเป็น 2 กลุ่ม
อันได้แก่ 1) การแข่งขันด้านราคาซึ่งมีคู่แข่งที่สำคัญคือ ประเทศจีนและอินเดีย 2)
การแข่งขันด้านงานออกแบบและการตลาดซึ่งมีคู่แข่งที่สำคัญคือ ประเทศอิตาลี สหรัฐอเมริกา
และฮ่องกง

บริษัทได้เห็นความสำคัญและศักยภาพของการตลาดแนวใหม่ ในยุคแห่งเทคโนโลยีสารสนเทศ
จึงได้พัฒนาระบบเครือข่ายเพื่อรองรับการแข่งขันที่นับวันจะทวีความรุนแรงมากขึ้น
โดยการปรับธุรกิจสู่ระบบพาณิชย์อิเล็กทรอนิกส์ ในลักษณะธุรกิจต่อธุรกิจ (Business to
Business) เพื่อเพิ่มโอกาสทางการตลาด อีกทั้งยังเป็นการปรับประสิทธิภาพขององค์กร
ให้มีความสะดวก คล่องตัว ถูกต้องแม่นยำมากขึ้นและลดต้นทุนให้ต่ำลง
นอกจากนี้ทางบริษัทมีนโยบายที่ชัดเจนในการปรับปรุงขบวนการและขั้นตอนการผลิตเพื่อรักษามาตรฐานของสินค้า
และที่สำคัญบริษัทยังประสบความสำเร็จในการสร้างตราสินค้า (Brand Name)
ของตนเองจนเป็นที่ยอมรับในตลาดโลก

1.2 ความเสี่ยง บริษัทฯ ได้เปิดเผยไว้ในหัวข้อ “ปัจจัยเสี่ยง” ในส่วนที่ 2 หน้าที่ 2 – 2, 2-3

1.3 สรุปฐานะการเงินและผลการดำเนินงาน

ในปี 2548 บริษัทดำเนินกลยุทธ์เชิงรุก (Intensive Strategies)
โดยเน้นรูปแบบการพัฒนาผลิตภัณฑ์ (Product Development) ในตราสินค้าของตนเอง “PRIMA
GOLD” และทั้งการพัฒนาตลาดใหม่ (Market Development Strategy)
โดยจัดตั้งวิสาหกิจร่วมลงทุน “Pranda & Kroll” ที่ประเทศเยอรมนี โดยบริษัทลงทุน 51%
เพื่อใช้เป็นฐานการจัดจำหน่ายในประเทศเยอรมนีและแถบยุโรปตะวันออก

จากการดำเนินกลยุทธ์ดังที่กล่าวมาแล้วในเบื้องต้นส่งผลให้บริษัทฯยังคงมีรายได้จากการขายเพิ่มขึ้นจาก
3,323 ล้านบาท เป็น 3,491 ล้านบาท คิดเป็นอัตราการเติบโต 5.06%
และเมื่อหักต้นทุนขายทำให้มีกำไรขั้นต้น (Gross Margin) 1,224 ล้านบาท คิดเป็น 35.07%
เทียบจากยอดขาย
และเมื่อหักค่าใช้จ่ายในการขายและบริหารทำให้บริษัทยังคงมีกำไรจากดำเนินงานที่ระดับ 390
ล้านบาท คิดเป็น 11.16% เทียบจากยอดขาย และมีกำไรสุทธิที่ระดับ 357 ล้านบาท หรือคิดเป็น
10.21% เทียบจากยอดขาย
อีกทั้งบริษัทฯยังคงรักษาความแข็งแกร่งของฐานะการเงินได้เป็นอย่างดีโดยพิจารณาได้จาก
บริษัทฯยังคงมีความสามารถในการจ่ายดอกเบี้ย (Times Interest Earned : TIE) สูงถึง
8.46 เท่า และมีหนี้สินต่อทุน (Debt to Equity : D/E) เพียง 0.49 เท่า
อีกทั้งอัตราผลตอบแทนของผู้ถือหุ้น (ROE) อยู่ที่ระดับ 15.02% ทั้งนี้ในปี 2548 บริษัทฯ
รับเงินจากการเพิ่มทุนโดยการแปลงสภาพใบสำคัญแสดงสิทธิจำนวน 116.27 ล้านบาท ซึ่งบริษัทฯ
นำเงินที่ได้รับจากการเพิ่มทุนมาใช้เป็นทุนหมุนเวียนในกิจการเพื่อรองรับยอดขายที่เพิ่มขึ้น
อย่างไรก็ตามการเพิ่มทุนดังกล่าวส่งผลให้กำไรสุทธิต่อหุ้น (EPS) ลดลงจาก 1.38 บาท/หุ้น
เหลือเพียง 1.13 บาท/หุ้น เนื่องจากหุ้นสามัญถัวเฉลี่ยถ่วงน้ำหนักเพิ่มขึ้นจาก 263.32 ล้านหุ้น
เป็น 356.59 ล้านหุ้น และถ้าคิดกำไรต่อหุ้นแบบการใช้สิทธิใบสำคัญแสดงสิทธิเต็มจำนวน (fully
dilute) จะทำให้กำไรต่อหุ้นลดลงจาก 0.90 บาท/หุ้นของปี 2547 เป็น 0.89 บาท/หุ้น ในปี
2548

จากฐานะทางการเงินที่แข็งแกร่ง
กอปรกับกระแสเงินสดที่เพียงพอเป็นผลให้บริษัทฯยังคงดำเนินนโยบายการขยายกิจการด้วยกระแสเงินของตนเองเป็นหลัก
ทั้งนี้เพื่อลดความเสี่ยงทางการเงินและสร้างผลตอบแทนที่เหมาะสมให้กับผู้ถือหุ้นน็

1.4 สรุปใบสำคัญแสดงสิทธิที่ออกและเสนอขาย

  ในระหว่างปี 2548 มีการใช้สิทธิตามใบสำคัญแสดงสิทธิที่จะซื้อหุ้นสามัญจำนวนทั้งสิ้น
  41,524,480 หน่วย

บริษัทฯคงเหลือใบสำคัญแสดงสิทธิที่ยังไม่ได้มีการใช้สิทธิ ณ วันที่ 31 ธันวาคม 2548 จำนวน
80,064,970 หน่วย โดยบริษัทฯ
ได้จดทะเบียนการเพิ่มทุนกับกระทรวงพาณิชย์ในระหว่างปีแล้วจำนวน 41,524,480 หุ้น
ทำให้ทุนที่ออกและชำระแล้วเพิ่มขึ้นเป็น 319,920,030 บาท (หุ้นสามัญ 319,920,030 หุ้น
มูลค่าหุ้นละ 1 บาท)